Diari Oficial de la Generalitat Valenciana


Sumari del DOGV 844, del 13-06-1988 (1988/811383)

ORDRE de 31 de maig de 1988, de la Conselleria d'Economia i Hisenda, per la qual es dicten les normes per a l'elaboració dels Pressuposts de la Generalitat Valenciana per a 1989.
----------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/05/31/(1)/dof/vci/html**

### Dades del document

Número de DOGV
:   844

Data del DOGV
:   13-06-1988

Secció del DOGV
:   DISPOSICIONS GENERALS

Número del document
:   1988/811383


Data del document
:   31-05-1988

Organisme emissor
:   Conselleria d'Economia i Hisenda

Tipus de document
:   Ordre

Correcció d'errades

Ordre de 31 de maig de 1988, de la Conselleria d'Economia i Hisenda, per la qual es dicten normes per a l'elaboració dels Pressupostos de la Generalitat Valenciana per a 1989.  
Els Pressuposts de la Generalitat Valenciana per a l?exercici 1989 constituiran l'aplicació de la segona anualitat del Programa Econòmic Valencià 1988/91. El seu contingut té, per tant, la finalitat de maximitzar la consecució dels objectius prevists en aquest utilitzant els recursos financers de què disposarà la Hisenda de la Generalitat en l?exercici pròxim.  
Des d'aquesta perspectiva, l?elaboració dels Pressuposts de la Generalitat Valenciana per a 1989, s'emmarca en una programació plurianual que determina les prioritats de l'acció del govern que han de complir-se en un període de quatre anys.  
El Pressupost per programes, la utilitat del qual com a instrument al servei de l?execució del programa a mig termini ha quedat demostrada des de la seua implantació en 1984, es reforça en el procés d'elaboració mitjançant la constitució de Comissions Funcionals d?Anàlisis de Programes, per tal d'establir una racionalització i coordinació major en l'aplicació de la despesa pública que permeta l?obtenció de resultats més eficaços i la determinació més ajustada dels recursos financers que exigeix el compliment dels objectius de govern.  
Juntament amb això, el Pressupost es recolza, en l'àmbit de les inversions públiques, en el Programa d'Inversions Públiques de la Generalitat 1988/91, i el procés d?elaboració pressupostària serveix per a dur a terme una revisió i adequació d'aquest en aquells aspectes on les modificacions de l'entorn social i econòmic ho facen aconsellable.  
El Pressupost de la Generalitat Valenciana per a 1989 recollirà explícitament l'aplicació dels Fons Estructurals de la CEE en el territori de la Comunitat Valenciana, que afectarà la possible distribució d'aquests a l'escenari financer de despeses i ingressos del Programa Econòmic Valencià 1988/91, i el modificarà en les matèries acollides a aquesta via de finançament en la forma que aquesta Ordre estableix per a l'exercici pròxim. L?escenari financer estableix, així mateix, quina assignació dels recursos ha de realitzar-se a cadascuna de les categories de despesa, limitant d'aquesta manera el creixement de les despeses d'estructura i adequant l?execució de la despesa als objectius que defineix la programació econòmica.  
En aquesta línia, es recull per primera vegada el procés pressupostari corresponent als Organismes i Seccions encarregats de les funcions enquadrables en el Sistema de la Seguretat Social, tenint en compte el tractament específic que rep aquesta matèria i les dificultats d'homogeneïtzació que planteja respecte al conjunt del Pressupost de la Generalitat Valenciana.  
En conseqüència, aquesta Conselleria d'Economia i Hisenda, fent ús de les facultats que li confereix la Llei 4/1984, de 13 de juny, d'Hisenda Pública de la Generalitat Valenciana, en els articles 23 i 24, aprova les normes següents per a l?elaboració dels Pressuposts de la Generalitat Valenciana per a l?exercici econòmic de 1989.  
1. Ambit d'aplicació  
Les normes contingudes en aquesta Ordre s'aplicaran:  
a) A l'Administració de la Generalitat Valenciana.  
b) Als Organismes Autònoms.  
c) Als pressuposts del Servei Valencià de Salut i la Direcció General de Serveis Socials corresponents a les funcions i serveis traspassats pels Reials Decrets 264/1985 i 1612/1987, integrables en el sistema de la Seguretat Social i finançats amb crèdits d'aquest.  
d) A les Empreses o Entitats de la Generalitat compreses en l'article 66 de la Llei d'Hisenda Pública de la Generalitat.  
2. Organs competents  
Són òrgans competents en l?elaboració del Pressupost de la Generalitat Valenciana per a 1989:  
a) Estat d'ingressos del Pressupost de la Generalitat  
Correspon a la Direcció General de Pressuposts l?obtenció, anàlisi i agregació, si escau, de les dades els antecedents, els informes i les estadístiques necessàries per a l?elaboració del projecte de pressupost d'ingressos i de beneficis fiscals de la Generalitat Valenciana per a 1989. Amb aquesta finalitat, la Direcció General de Pressuposts demanarà la informació necessària als distints centres gestors.  
La Direcció General de tributs elaborarà, en el terminis establerts, la informació necessària que permeta quantificar els capítols I, II, III i V del Pressupost d?Ingressos i de beneficis fiscals. D'igual manera, i per a l?elaboració dels pressuposts a què fa referència l'article 1r., apartat c) d'aquesta Ordre, la informació serà elaborada per la Direcció General de Règim Econòmic de la Seguretat Social, i es trametrà en tots dos casos a la Direcció General de Pressuposts.  
b) Estat de Despeses del Pressupost de la Generalitat  
Els òrgans superiors de la Generalitat i les Conselleries elaboraran els corresponents avantprojectes de l?estat de despeses del seu pressupost per a 1989, i les previsions dels ingressos generats en els programes per ells desenvolupats, ajustats a les Lleis que siguen d'aplicació, als acords i a les directrius aprovats pel Consell i a les normes i els criteris que s'assenyalen en aquesta disposició, i presentaran, en tot cas, les valoracions en milers de pessetes de 1988.  
c) Pressupost dels Organismes Autònoms  
Les Conselleries elaboraran els avantprojectes dels estats de recursos i dotacions dels Organismes adscrits a elles, i formaran un únic pressupost per a cada Organisme que comprendrà totes les actuacions, les operacions i els serveis que han de realitzar-se per raó de les funcions que tinguen assignades, i presentaran, en tot cas, les valoracions en milers de pessetes de 1988.  
d) Altres ens públics  
Els avantprojectes de Pressuposts corresponents als altres Ens del Sector Públic Regional seran elaborats pels òrgans de direcció que en siguen competents per això, i seran tramesos a la Conselleria d'Economia i Hisenda, a través de la Conselleria de la qual depenen, ajustats al que disposen les normes que els regulen.  
e) Empreses  
Les empreses de la Generalitat elaboraran els seus programes d'actuació, inversions i finançament, i els pressuposts d?explotació i de capital, i els trametran a la Conselleria d'Economia i Hisenda, a través de la Conselleria de la qual depenen, ajustats al que disposen les normes que els regulen.  
3. Procés d'elaboració  
1. La Direcció General de Pressuposts examinarà, en coordinació amb les Secretaries Generals i, si escau, amb els òrgans responsables dels programes de cada Conselleria, la documentació pressupostària rebuda, a l?efecte d'ajustar els crèdits al que disposa aquesta Ordre i la restant normativa aplicable.  
Per als pressuposts assenyalats en l'article 1r., apartat c) d'aquesta Ordre, aquesta tasca correspondrà a la Direcció General de Règim Econòmic de la Seguretat Social, sense perjudici de les actuacions de coordinació, homogeneïtzació i ajust dels pressuposts esmentats i la seua adaptació al del conjunt de la Generalitat Valenciana per a 1989 que corresponen a la Direcció General de Pressuposts.  
La Conselleria d'Economia i Hisenda podrà constituir les Comissions Funcionals d?Anàlisis de Programes necessàries en relació amb un objectiu o conjunt d'objectius homogenis, amb la finalitat de:  
a) Definir i concretar els objectius i les tasques que es pretenen aconseguir, i els indicadors que en permeten el seguiment.  
b) Decidir sobre la inclusió de Projectes d'Inversió i el seu finançament a través del Fons de Compensació Interterritorial i els Fons estructurals de la CEE.  
c) Quantificar i analitzar les necessitats de recursos financers que requeresca la consecució de cada objectiu, i la racionalitat i complementarietat de les diferents actuacions que comporten despesa pública.  
La decisió respecte al nombre de comissions a constituir i els programes a analitzar-hi correspondrà a la Conselleria d'Economia i Hisenda.  
La presidència de les distintes comissions correspondrà al Director General de Pressuposts i en seran membres els responsables de la gestió de cadascun dels programes afectats.  
La Direcció General de Règim Econòmic de la Seguretat Social participarà en aquelles relacionades amb les seues competències, presidint-les en el- cas que afecten exclusivament els pressuposts assenyalats en el punt 1 apartat c) d?aquesta Ordre.  
2. La Conselleria d'Economia i Hisenda, basant-se en els resultats de l'examen i els ajusts prevists en els apartats anteriors, i tenint en compte el que específica l'article 24 de la Llei d'Hisenda Pública de la Generalitat, trametrà al Consell, abans del 30 d'octubre, el corresponent avantprojecte de Llei de Pressuposts de la Generalitat Valenciana per a 1989, el qual, una vegada aprovat, serà elevat a les Corts Valencianes en el termini assenyalat en l'article 55, apartat quatre, de l'Estatut i en l'article 25 de la Llei d'Hisenda Pública de la Generalitat.  
4. Estructura dels Pressuposts de la Generalitat Valenciana  
4.1. Estructura general del Pressupost d?ingressos  
El Pressupost d?Ingressos de la Generalitat Valenciana per a 1989 s?estructura d'acord amb l?ordenació per naturalesa econòmica que estableix la Llei de Pressuposts de la Generalitat Valenciana per a 1988.  
4.2. Estructura general del Pressupost de Despeses  
El Pressupost de Despeses de l'Administració de la Generalitat Valenciana i dels Organismes Autònoms Administratius per a 1989 s'estructura d'acord amb els criteris següents:  
a) Ordenació per naturalesa econòmica, segons la classificació que estableix la Llei de Pressuposts de la Generalitat Valenciana per a 1988.  
b) Ordenació per organismes, seccions i serveis.  
c) Ordenació funcional dels programes pressupostaris d'acord amb la classificació de grups, funcions i subfuncions que estableix l?Ordre de 16 d'abril de 1987, de la Conselleria d'Economia i Hisenda.  
d) Distribució territorial de les operacions de capital i financeres d'inversió, d'acord amb la classificació per províncies, àrees territorials i municipis que figuren en l'annex 6 d'aquesta Ordre.  
4.3. Estructura dels Pressuposts corresponents a les funcions del Servei Valencià de Salut i Direcció General de Serveis Socials, finançats amb crèdits de la Seguretat Social  
Seguint les normes establertes en els Reials Decrets assenyalats en l'article 19, apartat c), d'aquesta Ordre, aquests pressuposts s'adaptaran a l'estructura, classificació orgànica, econòmica, funcional i per programes del Sistema de la Seguretat Social, detallat en l'annex 5. La classificació orgànica s'efectuarà per centres de despesa, segons el nomenclàtor de l'annex esmentat, sense perjudici de les modificacions que hi introduesquen les Conselleries que tenen assignat l?exercici d'aquestes competències.  
Les Conselleries responsables presentaran un annex d?equivalència entre l'estructura dels pressuposts recollits en aquest apartat i els de la Generalitat Valenciana assenyalats en el punt 4.2.  
4.4. Estructures específiques  
Els pressuposts d'ingressos i despeses dels Organismes Autònoms comercials, industrials, financers o anàlegs, les Societats de la Generalitat i els altres Ens Públics, s'estructuraran d'acord amb els criteris funcionals, orgànics i territorials assenyalats amb caràcter general, i s'ajustaran, quant als criteris econòmics, a les normes específiques que els són aplicables.  
5. Documents per a l?elaboració del pressupost de la Generalitat Valenciana  
5.1. Els òrgans competents per a l'elaboració dels Pressuposts per a 1989 ompliran, per a cada programa pressupostari, les fitxes detallades a continuació, el model de les quals queda recollit en l'annex 2 d?aquesta Ordre.-  
FP 1. - Fitxa resum de recursos financers i personals del programa. Hi reflecteix el cost financer del programa per capítols de despesa, i els mitjans personals ordenats per grups, per a 1989, indicant, separadament, el volum de recursos financers i humans per al manteniment del programa en els nivells de desenvolupament aconseguits en 1988 i les noves dotacions enquadrables en el PEV 2, assenyalant-se, en tots dos casos, els recursos i mitjans personals pressupostats inicialment en 1988.  
FP 3. - Fitxa de l?estructura econòmica dels ingressos generats pel programa. Hi detalla aquelles taxes i altres ingressos que es produesquen per la seua execució, expressant, en el cas de les subvencions, l?organisme 0 entitat que transfereix els fons i la finalitat d'aquests.  
FP 4. - Fitxa d?objectius directes i accions necessàries per a aconseguir cada objectiu. S'hi expressarà amb brevetat i precisió tant els primers com les segones, assenyalant separadament quin és l?objectiu o els objectius aconseguits als quals correspon el nivell de manteniment dels programes i quin és l?objectiu o els objectius directes enunciats expressament en el Programa Econòmic Valencià 1988-1991, fent referència a la localització dins dels programes d'actuació d'aquest últim.  
FP 5. - Fitxa dels objectius indirectes, que hauran d'obtenir-se a través de l'aconseguiment de l?objectiu directe i que, com a tals, estiguen prevists en el Programa Econòmic Valencià 1988-1991.  
FP 6. - Fitxa d'objectius directes i indicadors. Hi recull la proposta de l?òrgan respectiu sobre els indicadors que assenyalen l?eficàcia amb què s'ha aconseguit l?objectiu perseguit, indicant la magnitud en què són mesurats aquests, i els seus valors reals en 1986 i 1987, els considerats per a 1988 i els prevists per a 1989.  
FP 7. - Fitxa d'anàlisis de transferències i subvencions.  
Hi expressa, per a cadascuna de les actuacions de subvenció o transferència dels capítols quart i seté del pressupost de despeses, l?import assignat a l'acció, el nombre i la naturalesa dels beneficiaris prevists i una breu descripció de les seues característiques, el tipus de normativa reguladora a què és sotmesa, la data prevista de convocatòria, les finalitats que persegueix i els efectes que ha de produir. Aquesta fitxa servirà, així mateix, per a reflectir les actuacions relatives al capítol vuité.  
FP 8. - Fitxa resum de projectes d'inversió. Hi recull, per a cadascun dels programes, la relació de projectes d'inversió que es preveu executar amb indicació de la denominació, l?import, el tipus de projectes, la localització territorial i el pla plurianual d'execució.  
FP 9. - Fitxa memòria individualitzada per a cadascun dels nous projectes d'inversió.  
RP 1. - Fitxa resum de programes i capítols. Hi recull, per a cada Secció o Organisme Autònom, la relació de programes gestionats i la seua estructura econòmica.  
TL 1. - Fitxa de proposta de text per a la seua inclusió en l'articulat de la Llei de Pressuposts per a 1989 i memòria explicativa d'aquesta.  
Els Organismes Autònoms, a més de les fitxes assenyalades, hauran d'omplir les següents:  
FP 10. - Fitxa d'ingressos d'Organismes Autònoms. Hi contindrà, detallat per articles, la previsió d'ingressos dels Organismes Autònoms.  
5.2. Les Empreses Públiques i altres Ens ompliran les fitxes següents, el model de les quals queda recollit en l'annex 3 d'aquesta Ordre:  
EP01. - Fitxa programa d'actuació, inversions i finançament. Hi inclou els estats següents:  
- Estat d'inversions reals. Els seus apartats recullen les inversions previstes en l'Empresa Pública durant l'any que es pressuposta, expressades en milers de pessetes i ordenades segons el tipus d'inversió.  
L?apartat «6. - Variació del fons de maniobra» recollirà  
la diferència positiva o negativa, entre el volum d'inversions reals i el seu finançament. (Si és negativa s'indicarà col·locant-la entre parèntesi).  
- Estat de finançament. Hi recull, agrupats segons les fonts de finançament, els recursos calculats per a finançar les inversions previstes, expressats en milers de pessetes.  
EP02 i EP03. - Fitxes de desenvolupament del compte d'explotació. Hi recullen les previsions d'ingressos i despeses d'explotació de l'Empresa, determinant-se el superàvit o dèficit previst en el desenvolupament de l'activitat normal d'aquesta en dos nivells de desagregació distints.  
EP04. - Fitxa de pèrdues i guanys. Hi recull el resultat previst per l'Empresa per a l'exercici que es pressuposta, consignant-se en cadascun dels apartats les previsions realitzades i desenvolupant una possible distribució de beneficis, en el cas que n'hi hagués.  
EP05. - Fitxa pressupost de despeses i ingressos. Té per finalitat traduir els pressuposts d'explotació i de capital a l'estructura pressupostària dels Pressuposts de la Generalitat, de forma que es puga presentar una consolidació de tots els pressuposts de la Generalitat.  
S'omplirà d'acord amb les relacions d'equivalència assenyalades al seu dors.  
EP06. - Fitxa de balanç de situació. Hi recull la informació sobre la situació de l'Empresa o Ens, amb la finalitat de poder realitzar un balanç consolidat d'Empreses i Ens de la Generalitat, s'ompli adaptant-se a les normes del Pla General de Comptabilitat.  
EP07. - Fitxa d'objectius. Té com a finalitat recollir totes les dades necessàries per a emmarcar i definir el programa d'actuació de l'Empresa durant l'exercici que es pressuposta.  
Hi consta de quatre parts diferenciades:  
A. - Objectius estratègics. S'indicarà de la manera més explícita possible els objectius a mig i llarg termini que resumesquen la projecció de l?Empresa i marquen l?estratègia d'actuació.  
B. - Objectius i accions a desenvolupar en l?exercici que es pressuposta. En aquest apartat es concretaran les accions a desenvolupar i es quantificaran, en la mesura del que siga possible, els objectius a aconseguir.  
C. - Llocs de treball a crear. Per tal de mesurar l?eventual aportació en la creació d'ocupació, es recull en aquest apartat l?estat de la plantilla en els diferents moments del temps que es marquen.  
D. - Observacions. S'omplirà si es vol ampliar o aclarir la informació facilitada en els apartats anteriors.  
5.3. El Servei Valencià de Salut i la Direcció General de Serveis Socials, adoptaran, per a l?elaboració dels seus pressuposts finançats per la Seguretat Social, les fitxes recollides en l'annex 4, assenyalades amb les inicials RESS.  
Per a aquelles fitxes la denominació de les quals coincideix amb les detallades en l'apartat 5.1 d'aquesta Ordre, el contingut és similar a les de l'apartat esmentat, amb les peculiaritats que s'assenyalen en els respectius models inclosos en el annex 4 esmentat.  
Igualment hauran d'omplir les fitxes següents:  
FP.2. - Estructura econòmica de cada programa, desagregada per conceptes econòmics.  
FP 1.1. - Fitxa de distribució per Centres de Despesa. S'hi recolliran, per a cada Centre de Despesa, els mitjans financers i personals en cada programa i l?import global.  
FP 2.1. - Fitxa de l?estructura econòmica de cada centre de Despesa. Hi recollirà, per a cada centre de Despesa, l?import assignat a cadascun dels crèdits, determinat per conceptes econòmics, en cada programa i l?import global.  
RP2. - Fitxes resum per Programes i Centres de Despesa.  
RP3. - Fitxes resum per capítols i Centres de Despesa.  
El Servei Valencià de Salut, atesa la transcendència financera i social d'aquestes partides, haurà d'incloure els annexos següents:  
AP 1. - Farmàcia.  
Estudi econòmic que inclourà una estimació del nombre de receptes distribuïdes i el seu cost unitari en 1989, sobre la base dels exercicis de 1987 i 1988. Aquesta estimació distingirà les receptes atribuïdes als afiliats actius de les corresponents als passius i afectats per accidents de treball o malaltia professional, atés el diferent grau de participació e el seu cost.  
AP 2. - Cost dels serveis concertats.  
Estudi econòmic que calcule el cost dels serveis concertats per Centre concertat, que incloga els resultats de 1987 i 1988, el nombre de persones i actes d?atenció concertada efectuats i el seu cost unitari.  
6. Criteris per a l?elaboració de la documentació i terminis  
6.1. Les distintes seccions trametran a la Conselleria d'Economia i Hisenda la documentació corresponent abans del 30 de juny d'enguany, tenint en compte que les previsions pressupostàries hauran d'ajustar-se a la xifra indicativa continguda en l'annex I d'aquesta Ordre.  
Les assignacions financeres corresponents al Programa Econòmic Valencià 1988/91, que es troben detallades en l'Annex I esmentat, hauran de distribuir-se entre les despeses de la naturalesa econòmica que s'hi assenyalen, respectant d'aquesta manera els criteris i objectius recollits en el Programa esmentat.  
6.2. El Servei Valencià de Salut presentarà, en el termini assenyalat en l'apartat anterior, el seu pressupost, finançat amb crèdits de la Seguretat Social, en dos nivells d'esforç, NI y N2, que no podran superar les corresponents xifres indicatives, assenyalades en l'Annex I d'aquesta Ordre.  
6.3. Dins del mateix termini, les Conselleries trametran a la d'Economia i Hisenda la documentació corresponent als seus Organismes Autònoms.  
6.4. Les Empreses Públiques i altres ens de la Generalitat trametran les fitxes corresponents a través de les Conselleries de les quals depenen, amb el termini suficient perquè estiguen en poder de la Conselleria d'Economia i Hisenda abans del 30 de juny d'enguany.  
DISPOSICIO FINAL  
Aquesta Ordre entrarà en vigor l?endemà de la publicació en el Diari Oficial de la Generalitat Valenciana.  
València, 31 de maig de 1988.  
El Conseller d'Economia i Hisenda,  
 ANTONI BIRLANGA CASANOVA  
Veure annex


Còpia Permalink ELI